PMIndiaData/PMIndiaSum huggingface dataset:
ম্যানিলায় পঞ্চদশ আসিয়ান-ভারত শীর্ষ বৈঠকে প্রারম্ভিক ভাষণ ভারতের প্রধানমন্ত্রী শ্রীনরেন্দ্র মোদীর (১৪ নভেম্বর, ২০১৭)

মাননীয়প্রেসিডেন্ট দুতার্তে, সম্মানিতপ্রতিনিধিবৃন্দ, মিঃপ্রেসিডেন্ট, ম্যানিলায়আমার প্রথম সফরকালে আসিয়ান প্রতিষ্ঠার ৫০তম বর্ষপূর্তির মতো এক বিশেষ সন্ধিক্ষণেআজ এখানে উপস্থিত থাকতে পেরে আমি আনন্দিত। একইসঙ্গেআমরা উদযাপন করছি আসিয়ান-ভারত আলোচনা ও অংশীদারিত্বের ২৫তম বার্ষিকী। এই বিশেষতাৎপর্যময় বছরটিতে আসিয়ানের ব্যবস্থাপনা ও পরিচালনার জন্য আমি বিশেষ প্রশংসা করিফিলিপিন্স-এর। মিঃ প্রেসিডেন্ট, এই শীর্ষ বৈঠক আয়োজনের জন্য যে চমৎকার বন্দোবস্তআপনি করেছেন সেজন্য আপনাকে ধন্যবাদজানাই। আসিয়ান-ভারতঅংশীদারিত্বের সম্পর্ককে আরও জোরদার করে তোলার ক্ষেত্রে একটি সমন্বয় রক্ষাকারী দেশহিসেবে ভিয়েতনামের অবদানের জন্য ঐ দেশের মাননীয় প্রধানমন্ত্রীকেও জানাই আমার ধন্যবাদ। মাননীয়নেতৃবৃন্দ, আসিয়ানের এইগৌরবময় যাত্রা শুধু উদযাপনেরই একটি উপলক্ষ মাত্র নয়, একইসঙ্গে তা সার্থকপ্রতিফলনেরও এক বিশেষ মুহূর্ত বটে। এই ঐতিহাসিকক্ষণে আমি দৃঢ়ভাবে বিশ্বাসী যে একই লক্ষ্য, একই পরিচিতি এবং অভিন্ন ও নিরপেক্ষএকটি সমষ্টি হিসেবে একযোগে কাজ করে যাওয়ার অঙ্গীকার গ্রহণ করবে আসিয়ানের এই মঞ্চটি। আসিয়ানকেঘিরেই গড়ে উঠেছে ভারতের ‘পুবের জন্য কাজ করো’ নীতিটি। এর কেন্দ্রবিন্দুতে স্পষ্টতইরয়েছে ভারত-প্রশান্ত মহাসাগরীয় অঞ্চলের নিরাপত্তা বলয় গড়ে তোলার বিশেষ দিকটি। তৃতীয়আসিয়ান-ভারত কার্যপরিকল্পনার আওতায় আমাদের বহুধা প্রসারিত সহযোগিতা প্রচেষ্টা বেশভালো রকমই এগিয়ে গেছে এবং তা স্পর্শ করে গেছেরাজনৈতিক সম্পর্ক তথা নিরাপত্তা,অর্থনৈতিক অংশীদারিত্ব এবং সাংস্কৃতিক সহযোগিতা – এই তিনটি গুরুত্বপূর্ণস্তম্ভকেই। মাননীয়প্রতিনিধিবৃন্দ, হাজার হাজারবছর আগে ভারত এবং আসিয়ান দেশগুলির সঙ্গে সমুদ্রপথে যে সম্পর্ক স্থাপিত হয়েছে তাঅতীতে আমাদের বাণিজ্যিক সম্পর্ককে এক বিশেষ আকার দান করেছে। এই সম্পর্ককে আরওশক্তিশালী করে তুলতে এখন আমাদের আরও নিবিড়ভাবে কাজ করে যেতে হবে। নিয়ম-নীতিভিত্তিকএক আঞ্চলিক নিরাপত্তার কাঠামো গড়ে তোলার লক্ষ্যে ভারত বরাবরই তার নিরন্তর সমর্থনেরকথা জানিয়ে এসেছে আসিয়ানকে। সংশ্লিষ্ট অঞ্চলের স্বার্থরক্ষা এবং তার শান্তিপূর্ণবিকাশের লক্ষ্যে সর্বশ্রেষ্ঠ ব্যবস্থা গ্রহণের বিষয়টিতে বরাবরই সমর্থন রয়েছেভারতের। প্রত্যেকটিদেশই তার নিজের নিজের সামর্থ্য ও ক্ষমতা অনুযায়ী হিংসা ও সন্ত্রাসের বিরুদ্ধে কঠোরসংগ্রাম চালিয়ে এসেছে। কিন্তু বর্তমানে আমাদের সামনে এখন সেই সময় উপস্থিত যখন এইবিশেষ গুরুত্বপূর্ণ ক্ষেত্রটিতে পারস্পরিক সহযোগিতাকে আরও জোরদার করে তোলার মধ্যদিয়ে যৌথভাবে এই চ্যালেঞ্জের মোকাবিলা করা একান্ত জরুরি। মাননীয়নেতৃবৃন্দ, আমাদের ২৫তমবার্ষিকী উদযাপনের লক্ষ্যে ‘মিলিত মূল্যবোধ, অভিন্ন অদৃষ্ট’ – এই বিষয়বস্তুটিকেবেছে নেওয়া যেমন খুবই সঙ্গতিপূর্ণ হয়েছিল, তেমনই মিলিতভাবে আমরা বেশ কিছু স্মরণীয়কাজও সাফল্যের সঙ্গেই সম্পন্ন করেছি। সেই স্মরণীয়বছরটির পূর্তি উপলক্ষে আগামী ২৫ জানুয়ারি, ২০১৮ তারিখে নয়াদিল্লিতে ভারত-আসিয়ানবিশেষ স্মারক শীর্ষ বৈঠকে আপনাদের সকলকে স্বাগত জানানোর জন্য আমি অধীর আগ্রহেঅপেক্ষা করছি। ভারতের ৬৯তমসাধারণতন্ত্র দিবস উদযাপনের অনুষ্ঠানে আসিয়ান নেতৃবৃন্দকে আমাদের প্রধান অতিথিরূপেবরণ করে নেওয়ার জন্য ১২৫ কোটি ভারতবাসী উদগ্রীব হয়ে রয়েছেন। আমাদের সেই একও অভিন্ন অদৃষ্টের দ্রুত বাস্তবায়নের লক্ষ্যে আপনাদের সকলের সঙ্গে একযোগে কাজ করেযেতে আমি প্রতিশ্রুতিবদ্ধ। ধন্যবাদ। / .
অধিকর্তাএবং উপ-সচিবপর্যায়ের আধিকারিকদের সঙ্গে আলোচনা ও মতবিনিময় প্রধানমন্ত্রীর

কেন্দ্রীয়সরকারেরবিভিন্ন মন্ত্রক ও দপ্তরে কর্মরত ৩৮০ জন অধিকর্তা এবং উপ-সচিবদের সঙ্গেপৃথক পৃথকভাবে চার দফায় এক আলোচনা ও মতবিনিময় বৈঠকে মিলিত হন প্রধানমন্ত্রী শ্রীনরেন্দ্র মোদী। অক্টোবর মাসের বিভিন্ন দিনে এই বৈঠকগুলির আয়োজন করা হয়। শেষ বৈঠকটিঅনুষ্ঠিত হয় গতকাল, অর্থাৎ ১৭ অক্টোবর। প্রত্যেকটি বৈঠকেই প্রধানমন্ত্রী আলোচনা ওমতবিনিময়ের লক্ষ্যে সময় দেন প্রায় দু’ঘন্টা করে। সরকারিপ্রশাসন ও পরিচালন, রাষ্ট্রায়ত্ত সংস্থা, সরকারি বৈদ্যুতিন বিপণন ব্যবস্থা,স্বাস্থ্য, শিক্ষা, দক্ষতা বিকাশ, কৃষি, পরিবহণ, জাতীয় সংহতি, জলসম্পদ, স্বচ্ছভারত, সংস্কৃতি, যোগাযোগ, পর্যটন এবং দুর্নীতির মতো বিষয়গুলি নিয়ে শ্রী মোদীআলোচনা ও মতবিনিময় করেন সরকারি আধিকারিকদের সঙ্গে। আগামী ২০২২সালের মধ্যে এক ‘নতুন ভারত’ গড়ে তোলার লক্ষ্যে নিষ্ঠার সঙ্গে কাজ করে যেতেআধিকারিকদের উৎসাহিত ও অনুপ্রাণিত করেন প্রধানমন্ত্রী। তিনি বলেন, কেন্দ্রীয়সরকারের কাজকর্মে স্থবিরতা প্রতিবন্ধকতার সৃষ্টি করে। তাই, যাবতীয় আলস্য এবং কাজেরপ্রতি অনীহা কাটিয়ে উঠে উদ্ভাবনী পদক্ষেপ গ্রহণের মাধ্যমে জোরদারভাবে কাজে নেমেপড়ার তিনি আহ্বান জানান সংশ্লিষ্ট আধিকারিকদের। প্রধানমন্ত্রী বলেন যে তাঁদের এইতৎপরতার ফলে সরকারি প্রশাসন ও পরিচালনের প্রক্রিয়াগত বিভিন্ন কাজে উল্লেখযোগ্যগতিসঞ্চার ঘটবে। তিনি বলেন, অধিকর্তা এবং উপ-সচিব পদে কর্মরত আধিকারিকদের উচিৎনিজেদের মধ্যে টিম তৈরি করে নিয়ে এমনভাবে কাজ করা, যাতে উন্নততর সুফল নিশ্চিত করাযায়। প্রধানমন্ত্রীরদপ্তরের প্রতিমন্ত্রী ডঃ জীতেন্দ্র সিং এবং ঐ দপ্তরেরই পদস্থ আধিকারিকরা উপস্থিতছিলেন এই আলোচনা-বৈঠকগুলিতে। উপস্থিত ছিলেন, ক্যাবিনেট সচিবালয়ের বরিষ্ঠআধিকারিকরাও।
উত্তর-পূর্বাঞ্চলের সৌন্দর্য্যের প্রশংসা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী দেশের উত্তর-পূর্বাঞ্চলের অসাধারণ প্রাকৃতিক সৌন্দর্য্যের প্রশংসা করেছেন। তিনি জিজ্ঞেস করেছেন, “আপনার কাছে কি দেশের উত্তর-পূর্বাঞ্চল সফরের সময় সেখানকার অসাধারণ প্রাকৃতিক সৌন্দর্য্যের ছবি তোলা আছে? প্রধানমন্ত্রী সকলকে সেই ছবি ইনস্টাগ্রামে ‘#ম্যাগনিফিসেন্ট নর্থ-ইস্ট’ শিরোনামে শেয়ার করার অনুরোধ জানিয়েছেন। তিনি আরও বলেছেন, ‘আমি আমার পেজেও কিছু পোস্ট শেয়ার করবো”। …
কেন্দ্রীয় মন্ত্রিসভা খসড়া ন্যাশনাল কমিশন ফর হোমিওপ্যাথি বিল ২০১৮ অনুমোদন করল

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে খসড়া ন্যাশনাল কমিশন ফর হোমিওপ্যাথি বিল ২০১৮ অনুমোদিত হয়েছে। এই খসড়া বিলে স্বচ্ছতা সুনিশ্চিত করতে বর্তমান সেন্ট্রাল কাউন্সিল ফর হোমিওপ্যাথির পরিবর্তে নতুন একটি কর্তৃপক্ষ গঠনের প্রস্তাব রয়েছে। এই খসড়া বিলে তিনটি স্বশাসিত পর্ষদ সহ একটি জাতীয় কমিশন গঠনের কথা বলা হয়েছে। হোমিওপ্যাথি শিক্ষাপর্ষদকে শিক্ষাপ্রদান ব্যবস্হার যাবতীয় দায়িত্ব দেওয়া হয়েছে। মূল্যায়ন ও রেটিং সংক্রান্ত পর্ষদ হোমিওপ্যাথি শিক্ষা প্রতিষ্ঠানগুলির মূল্যায়ন করবে এবং এথিক্স পর্ষদ জাতীয় রেজিস্টার সংক্রান্ত বিষয় পরিচালনা করবে। এই খসড়া বিলে অভিন্ন প্রবেশিকা পরীক্ষা গ্রহণের প্রস্তাব রয়েছে। এছাড়া হোমিওপ্যাথি প্রতিষ্ঠানগুলিতে শিক্ষকদের নিয়োগ এবং পদোন্নতির পূর্বে গুণমান মূল্যায়ণের জন্য পরীক্ষার প্রস্তাব করা হয়েছে। জাতীয় মেডিক্যাল কমিশনের সঙ্গে সঙ্গতি বজায় রেখে হোমিওপ্যাথির মেডিক্যাল শিক্ষায় সংশোধনের প্রস্তাব এই বিলে রয়েছে। /…
প্রাক্তন সাংসদ ও লোকসভার স্পিকার শ্রী সোমনাথ চট্টোপাধ্যায়ের প্রয়াণে প্রধানমন্ত্রীর শোক প্রকাশ

প্রাক্তন সাংসদ ও লোকসভার অধ্যক্ষ শ্রী সোমনাথ চট্টোপাধ্যায়ের প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এক শোক বার্তায় প্রধানমন্ত্রী বলেছেন, “প্রাক্তন সাংসদ ও লোকসভার অধ্যক্ষ সোমনাথ চট্টোপাধ্যায় ছিলেন ভারতীয় রাজনীতির এক বলিষ্ঠ ব্যক্তিত্ব। তিনি আমাদের সংসদীয় গণতন্ত্রকে সমৃদ্ধ করেছিলেন। গরিব ও বঞ্চিত মানুষের কল্যাণে তিনি জোরালো আওয়াজ তুলেছিলেন। তাঁর প্রয়াণে আমি গভীরভাবে মর্মাহত। তাঁর পরিবার ও সমর্থকদের প্রতি আমি সমবেদনা জানাই”। /
স্বাস্থ্য ক্ষেত্রে ভারত ও ইন্দোনেশিয়ার মধ্যে মউ স্বাক্ষরে মন্ত্রিসভার অনুমোদন

ভারত ও ইন্দোনেশিয়ার মধ্যে স্বাস্থ্য ক্ষেত্রে সহযোগিতার লক্ষ্যে সমঝোতাপত্র বা মউ স্বাক্ষরে কেন্দ্রীয় মন্ত্রিসভা অনুমতি দিয়েছে। প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার (৯ আগস্ট) মন্ত্রিসভার বৈঠকে এই সিদ্ধান্ত হয়। দু’দেশের মধ্যে এই মউ স্বাক্ষরের ফলে নিম্নলিখিত ক্ষেত্রগুলিতে সহযোগিতা গড়ে উঠবে – গবেষণা ও উন্নয়ন; তথ্য প্রযুক্তি-ভিত্তিক চিকিৎসা সাজ-সরঞ্জাম এবং সক্রিয় ঔষধি বিজ্ঞান উপাদান। Ø মানবসম্পদ উন্নয়ন Ø স্বাস্থ্য পরিষেবা এবং Ø পারস্পরিক সহমতের ভিত্তিতে চিহ্নিত অন্যান্য ক্ষেত্র সহযোগিতার বিস্তারিত বিবরণ তথা সমঝোতাপত্র রূপায়ণের বিষয়টি দেখভালের জন্য একটি কর্মীগোষ্ঠী গঠন করা হবে।
গুজরাটে শাকসবজি উৎপাদনের উৎকর্ষ কেন্দ্র পরিদর্শনে দুইপ্রধানমন্ত্রী

ভারত ও ইজরায়েলের প্রধানমন্ত্রীদ্বয় আজ গুজরাটের সবরকান্তা জেলার ভাদ্রাদ-এশাকসব্জির উৎকর্ষ কেন্দ্রটি পরিদর্শন করেন। পরিদর্শনকালে কেন্দ্রের কাজকর্ম সম্পর্কে তাঁদের সংক্ষেপে অবহিত করা হয়।ভিডিও ব্যবস্থায় কচ্ছ জেলার কুকামায় অবস্থিত খেজুর উৎপাদন সম্পর্কিত উৎকর্ষকেন্দ্রটিরও আজ সূচনা করেন দুই প্রধানমন্ত্রী। জেলার কৃষিজীবীদের সঙ্গে একআলাপচারিতায় মিলিত হন তাঁরা। এই উপলক্ষে প্রধানমন্ত্রী তাঁর বক্তব্যে বলেন যে, কৃষি ব্যবস্থাকে অক্ষুণ্নরেখে কিভাবে একটি জাতির রূপান্তর সম্ভব, তা সম্ভব করে দেখিয়েছে ইজরায়েল। কৃষিক্ষেত্রে প্রযুক্তি ব্যবহারের গুরুত্বের বিষয়টিও তুলে ধরেন প্রধানমন্ত্রী। আগামী২০২২ সালের মধ্যে কৃষকদের আয় ও উপার্জন দ্বিগুণ করে তোলার লক্ষ্যে তাঁর সরকারেরবিশেষ প্রচেষ্টার কথাও এদিন বর্ণনা করেন তিনি। জলসেচ এবং নতুন নতুন উদ্ভাবন পদ্ধতির সাহায্যে কৃষি কাজের দিকে দৃষ্টিদেওয়া যে একান্ত জরুরি, সেকথারও উল্লেখ করেন প্রধানমন্ত্রী।
বিশ্বডায়াবেটিস দিবসে সুস্থ জীবনশৈলীর লক্ষ্যে সঙ্কল্পবদ্ধ হওয়ার জন্য দেশবাসীকে আহ্বানজানালেন প্রধানমন্ত্রী

আজ বিশ্বডায়াবেটিস দিবস।এই দিনে সুস্থ জীবনশৈলীর সঙ্গে অভ্যস্ত হয়ে ওঠার জন্য দেশবাসীকেসঙ্কল্পবদ্ধ হওয়ার আহ্বান জানালেন প্রধানমন্ত্রী শ্রী নরেন্দ্র মোদী। এক বার্তায়তিনি বলেছেন : “আজ বিশ্বডায়াবেটিস দিবসে আসুন আমরা সকলে ডায়াবেটিস প্রতিরোধে সুস্থ এবং উন্নততর জীবনযাপনেরসঙ্কল্প গ্রহণ করি। গত মাসে আমার ‘মন কি বাত’ অনুষ্ঠানে দেশের তরুণ ও যুবকদেরমধ্যে ডায়াবেটিসে আক্রান্ত হওয়ার ঘটনা ক্রমশ বৃদ্ধি পাওয়া সম্পর্কে আমি কিছুবক্তব্য রেখেছিলাম।”
২০১৮-র গ্রীষ্মকালীন যুব অলিম্পিক্সের পদকজয়ীদের প্রধানমন্ত্রীর অভিনন্দন

আর্জেন্টিনায় আয়োজিত ২০১৮-র গ্রীষ্মকালীন যুব অলিম্পিক্সের পদকজয়ীদের সঙ্গে দেখা করে তাঁদের অভিনন্দন জানালেন প্রধানমন্ত্রী শ্রী নরেন্দ্র মোদী। প্রধানমন্ত্রী তাঁদের আগামী অলিম্পিক্সে বিজয়ী হওয়ার জন্য নিজেদের লক্ষ্যের দিকে স্থির থেকে কঠিন পরিশ্রম করার পরামর্শ দেন। সরকার খেলোয়াড়দের পর্যাপ্ত সুযোগ-সুবিধা দেবে বলেও প্রধানমন্ত্রী তাঁদের আশ্বাস দেন। প্রধানমন্ত্রী বলেন, খেলোয়াড় যুবক-যুবতীদের তাঁদের স্কুল এবং গ্রামের ছোট ছেলে-মেয়েদের খেলাধূলার ব্যাপারে উৎসাহিত করা উচিৎ। আন্তর্জাতিক ক্ষেত্রে ভারতের স্থান উঁচুতে নিয়ে যাওয়ার জন্য পদক বিজেতাদের প্রশিক্ষকদেরও ধন্যবাদ জানান প্রধানমন্ত্রী। /…
রাজস্থান তেল ও গ্যাস শোধনাগারের কাজ শুরু আগামী কাল :অনুষ্ঠানে উপস্থিত থাকবেন প্রধানমন্ত্রী

আগামী কাল অর্থাৎ ১৬ জানুয়ারি রাজস্থানের বাঢ়মের জেলারপাচপাদরা’তে রাজস্থান তেল ও গ্যাস শোধনাগার প্রকল্পের সূচনা উপলক্ষে আয়োজিত একঅনুষ্ঠানে যোগ দেবেন প্রধানমন্ত্রী শ্রী নরেন্দ্র মোদী। উল্লেখ্য, তেল ও গ্যাসের পর্যাপ্ত মজুত ভাণ্ডার রয়েছেরাজস্থানে। তা আহরণের লক্ষ্যে এই প্রকল্পটি হ’ল ঐ রাজ্যের প্রথম শোধনাগার। এটিকে ৯এমএমটিপিএ শোধনাগার তথা পেট্রো রসায়ন প্রকল্প হিসাবে গড়ে তোলার চিন্তাভাবনা রয়েছে।প্রকল্পটি গড়ে তুলতে ৪৩ হাজার কোটি টাকা ব্যয় হবে বলে অনুমান করা হচ্ছে।প্রকল্পটির যৌথ রূপকার এইচপিসিএল ও রাজস্থান সরকার। আগামী কালের অনুষ্ঠানে রাজস্থানের রাজ্যপাল ওমুখ্যমন্ত্রী সহ কয়েকজন কেন্দ্রীয় মন্ত্রীও উপস্থিত থাকবেন বলে আশা করা হচ্ছে। এদিনের এই অনুষ্ঠান উপলক্ষে এক জনসমাবেশেও ভাষণ দেবেনপ্রধানমন্ত্রী।
মালয়েশিয়ার প্রধানমন্ত্রী ডঃ মহাথির মহম্মদকে শুভেচ্ছা জানালেন প্রধানমন্ত্রী নরেন্দ্র মোদী

মালয়েশিয়ার প্রধানমন্ত্রী হিসেবে দায়িত্ব গ্রহন করায় ডঃ মহাথির মহম্মদকে টেলিফোনে আজ (সোমবার) শুভেচ্ছা জানালেন প্রধানমন্ত্রী নরেন্দ্র মোদী। মালয়েশিয়ার বন্ধু মনোভাবাপন্ন মানুষের অগ্রগতি ও সমৃদ্ধির জন্য প্রধানমন্ত্রী মোদী সেদেশের প্রধানমন্ত্রীকে শুভেচ্ছা জানিয়েছেন। মোদী বলেন, ভারত ও মালয়েশিয়ার ঘনিষ্ঠ ও পারস্পরিক স্বার্থ সংশ্লিষ্ট সম্পর্ক অভিন্ন মূল্যবোধ, আগ্রহ ও মানুষের সঙ্গে মানুষের চিরন্তন সম্পর্কের মজবুত ভিত্তিতে গড়ে উঠেছে। প্রধানমন্ত্রী বলেন, ভারত-মালয়েশিয়া কৌশলগত সম্পর্ককে আরও শক্তিশালী করে তুলতে প্রধানমন্ত্রী ডঃ মহাথিরের সঙ্গে কাজ করার ব্যাপারে তিনি আশাবাদী। /
প্রধানমন্ত্রী আগামীকাল দাদরা ও নগর হাভেলি পরিদর্শন করবেন

প্রধানমন্ত্রী শ্রী নরেন্দ্র মোদী আগামীকাল (১৯শে জানুয়ারি) দাদরা ও নগর হাভেলির রাজধানী সিলভাসা সফর করবেন। পরিদর্শনকালে তিনি সাইলি-তে মেডিকেল কলেজের ভিত্তিপ্রস্তর স্থাপন করবেন। এছাড়া, দমন ও দিউ এবং দাদরা ও নগর হাভেলিতে একাধিক বিকাশমূলক প্রকল্পের ফলক উন্মোচনের মাধ্যমে শিলান্যাস করবেন। প্রধানমন্ত্রী ‘এম-আরোগ্য’ অ্যাপ এবং দাদরা ও নগর হাভেলিতে ডিজিটাল মাধ্যমে বাড়ি বাড়ি ঘুরে আবর্জনা সংগ্রহ, পৃথকীকরণ ও কঠিন বর্জ্যের প্রক্রিয়াকরণ চালু করবেন। কেন্দ্রশাসিত অঞ্চলটির তথ্যপ্রযুক্তি নীতির প্রকাশও তিনি করবেন। ‘প্রধানমন্ত্রী জন-আরোগ্য যোজনা’র শংসাপত্র এবং বন অধিকার শংসাপত্র কয়েকজন সুবিধাভোগীর হাতে তিনি তুলে দেবেন। সিলভাসার সাইলিতে মেডিকেল কলেজের প্রতিষ্ঠার ফলে দাদরা ও নগর হাভেলি এবং দমন ও দিউ ও পার্শ্ববর্তী এলাকাগুলিতে স্বাস্থ্য পরিষেবা ব্যবস্থার উন্নতি হবে। এর ফলে, ছাত্রছাত্রীরা বিশেষ করে, দুটি কেন্দ্রশাসিত অঞ্চলের উপজাতি ও গ্রামীণ এলাকার ছাত্রছাত্রীরা উপকৃত হবেন। এর ফলে, চিকিৎসকদের সংখ্যা বাড়বে এবং ছাত্রছাত্রীদের ডাক্তারি শিক্ষার সুযোগ বৃদ্ধি হবে। মেডিকেল কলেজ এবং মেডিকেল ও প্যারা-মেডিকেল কলেজের ছাত্রাবাস ও আবাসিক ভবনগুলি নির্মাণের জন্য ২১০ কোটি টাকা বরাদ্দ করা হয়েছে। /….
পণ্ডিত মদন মোহন মালব্যের জন্ম জয়ন্তীতে শ্রদ্ধা নিবেদন প্রধানমন্ত্রীর

পণ্ডিত মদন মোহন মালব্যের জন্ম জয়ন্তীতে শ্রদ্ধা নিবেদন করেছেন প্রধানমন্ত্রীশ্রী নরেন্দ্র মোদী। এক বার্তায় তিনি বলেছেন : “পণ্ডিত মদন মোহন মালব্যের জয়ন্তীতে তাঁকে স্মরণ করি। ভারতের ইতিহাসে তাঁরপ্রভাব যথেষ্ট শক্তিশালী এবং অবিস্মরণীয়। শিক্ষার প্রসারে এবং দেশাত্মবোধের শক্তিজাগিয়ে তুলতে তাঁর প্রচেষ্টা চিরস্মরণীয়”।
চিকিৎসা-শিক্ষা, চিকিৎসা পরিষেবা ও জনস্বাস্হ্য কর্মসূচিগুলির রূপায়ণ প্রক্রিয়াকে আরও জোরদার করতে কেন্দ্রীয় সরকারি ও সরকারি অধিনস্ত সংস্হার বিশেষজ্ঞ চিকিৎসকদের আরও বেশি সংখ্যায় স্হানান্তরের প্রস্তাবে কেন্দ্রীয় মন্ত্রিসভার অনুমোদন

প্রধানমন্ত্রীর শ্রী নরেন্দ্র মোদীর পৌরহিত্যে বুধবার(২৭ জুন)কেন্দ্রীয় মন্ত্রিসভার বৈঠকে চিকিৎসা-শিক্ষা/ চিকিৎসা পরিষেবা/জনস্বাস্হ্য কর্মসূচিগুলি রূপায়ণের মতো কাজকর্মে কেন্দ্রীয় সরকারি ও কেন্দ্রীয় সরকারি অধিনস্ত সংস্হার বিশেষজ্ঞ চিকিৎসকদের আরও বেশি সংখ্যায় স্হানান্তরনে অনুমতি পাওয়া গেছে। উদ্দেশ্য,চিকিৎসা-শিক্ষা, চিকিৎসা প্রদান পরিষেবা ও জনস্বাস্হ্য সম্পর্কিত কর্মসূচিগুলির রূপায়ণ প্রক্রিয়াকে আরও জোরদার করা। মন্ত্রিসভার এই প্রস্তাবের ফলে কেন্দ্রীয় স্বাস্হ্য পরিষেবা-সহ অন্যান্য মন্ত্রক, দপ্তর ও কেন্দ্র অধীনস্ত সংস্হাগুলির চিকিৎসক যাদের বয়স ৬২ বছরের বেশি, তাদের চিকিৎসক-বিশেষজ্ঞ হিসেবে নিজেদের ক্ষেত্রেই কাজ করার বিষয়টি সুনিশ্চিত হবে। মন্ত্রিসভার এই সিদ্ধান্ত কার্যকর করার ক্ষেত্রে যে সমস্ত বাধা-বিপত্তি দেখা দিয়েছিল, তা দূর করার জন্য ২০১৬-র ১৫ জুন মন্ত্রিসভার বৈঠকে গৃহিত সিদ্ধান্ত সংশোধন করা হবে। মন্ত্রিসভার এই সিদ্ধান্তের ফলে কেন্দ্রীয় সরকারি চিকিৎসকদের দক্ষতা ও নেতৃত্বদানের ক্ষমতা বৃদ্ধি পাবে। সেইসঙ্গে চিকিৎসা শিক্ষা, চিকিৎসা ও রোগী পরিষেবা ক্ষেত্র এবং জাতীয় স্বাস্হ্য কর্মসূচি রূপায়ণের জন্য অভিজ্ঞ চিকিৎসকের সংখ্যা আরও বাড়বে। জাতীয় স্বাস্হ্য কর্মসূচি রূপায়ণ প্রক্রিয়ায় অভিজ্ঞ চিকিৎসকদের সংখ্যা বৃদ্ধি পেলে তা সামগ্রীকভাবে সমাজের পক্ষেই লাভজনক হবে।
শিক্ষণ ভবন ও বিদ্যার্থী ভবনের শিলান্যাস করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ গুজরাটের আদলাজে অন্নপূর্ণা ধাম পরিষদে শিক্ষণ ভবন ও বিদ্যার্থী ভবনের শিলান্যাস করলেন। অনুষ্ঠানে উপস্থিত জনসাধারণের উদ্দেশে এক ভাষণে প্রধানমন্ত্রী বলেন যে, ভারতে যুগে যুগে নানা সমস্যা সমাধানের কাজে সামাজিক ক্ষেত্রের অগ্রণী ভূমিকা পালনের সমৃদ্ধ পরম্পরা রয়েছে। তিনি উল্লেখ করেন যে, শিক্ষা ও সেচ ব্যবস্থার উন্নয়নে বিভিন্ন সম্প্রদায় সংঘবদ্ধভাবে এগিয়ে এসেছে। এমন সামাজিক উদ্যোগগুলির মানুষের বিশেষভাবে কল্যাণসাধিত হয়েছে বলেও প্রধানমন্ত্রী জানান। সর্দার বল্লভ ভাই প্যাটেল-কে স্মরণ করে প্রধানমন্ত্রী বলেন যে, সর্দার প্যাটেলের সমবায় ক্ষেত্রের প্রয়াসগুলি কখনও ভোলা উচিৎ নয়। প্রধানমন্ত্রী গুজরাটের জনসাধারণকে খাদ্য প্রক্রিয়াকরণের ক্ষেত্রে কাজ করার আহ্বান জানান। তিনি আরও বলেন যে, এই রকম মূল্য সংযুক্তিকরণ কৃষক ও শিল্প – দুটি ক্ষেত্রকেই উপকৃত করবে। মা অন্নপূর্ণাকে শ্রদ্ধা জ্ঞাপন করে প্রধানমন্ত্রী বলেন যে, অন্নপূর্ণা ধাম পরিষদের উচিৎ সমাজকে শক্তি যোগানো, যাতে লিঙ্গ বৈষম্য দূর করে সকলের সমৃদ্ধি নিশ্চিত করা যায়।
ডঃ এম করুণানিধির প্রয়াণে প্রধানমন্ত্রীর শোক প্রকাশ

ডঃ এম করুণানিধির প্রয়াণে শোক জ্ঞাপন করেছেন প্রধানমন্ত্রী শ্রী নরেন্দ্র মোদী। এক শোক বার্তায় তিনি বলেছেন, ডঃ এম করুণানিধির প্রয়াণে তিনি শোকস্তব্ধ। দেশের প্রবীণ নেতাদের মধ্যে অন্যতম বলে অভিহিত করে প্রধানমন্ত্রী বলেছেন, আমরা একজন দৃঢ়চিত্তের জননেতা, অসাধারণ চিন্তাশীল ব্যক্তি, জনপ্রিয় লেখক এবং স্থিরসংকল্পের মানুষকে হারালাম, যিনি দরিদ্র এবং প্রান্তিক মানুষের কল্যাণে নিজেকে নিয়োজিত করেছিলেন। প্রধানমন্ত্রী তাঁর শোকবার্তায় আরও বলেছেন, ডঃ এম করুণানিধি আঞ্চলিক আকাঙ্খা এবং জাতীয় প্রগতির পক্ষে আজীবন লড়েছেন। তামিল মানুষজনের কল্যাণে তিনি ছিলেন অঙ্গীকারবদ্ধ এবং তামিলনাড়ুর কন্ঠ যাতে যথাযথভাবে শোনা হয়, সে বিষয়ে তিনি নিশ্চিত করেছিলেন। তিনি যে বিভিন্ন সময়ে ডঃ এম করুণানিধির সঙ্গে কথাবার্তা বলেছেন, সে বিষয়টিরও উল্লেখ করেন তাঁর শোকবার্তায়। ডঃ এম করুণানিধির নীতিসমূহ সম্পর্কে ধ্যান-ধারণা এবং একই সঙ্গে তাঁর সামাজিক কল্যাণে একনিষ্ঠতার সম্পর্কেও প্রধানমন্ত্রী মন্তব্য করেন। শ্রী মোদী বলেন, ডঃ এম করুণানিধি গণতান্ত্রিক আদর্শে বিশ্বাসী ছিলেন। একই সঙ্গে, জরুরি অবস্থার ঘোর বিরোধী যে করুণানিধি ছিলেন, সে বিষয়টিও উল্লেখ করেন তাঁর শোকবার্তায়। পরিশেষে, প্রধানমন্ত্রী করুণানিধিজির পরিবারের এবং অসংখ্য গুণগ্রাহীর প্রতি সমবেদনা জানিয়ে বলেন, ভারতবর্ষ তথা তামিলনাডু তাঁকে যথার্থই হারাবে।
কোরিয়া সফরের আগে প্রধানমন্ত্রীর বিবৃতি

রাষ্ট্রপতি মুন জে ইন-এর আমন্ত্রণেই আমি কোরিয়া সফরে যাচ্ছি। কোরিয়ায় এটি আমার দ্বিতীয়বারের সফর এবং রাষ্ট্রপতি মুন-এর সঙ্গে হবে দ্বিতীয় শীর্ষ বৈঠক। গত বছরের জুলাইতে রাষ্ট্রপতি মুন জে ইন এবং ফার্স্ট লেডি শ্রীমতী কিম জাং-সুক-কে ভারতে স্বাগত জানানোর সৌভাগ্য হয়েছিল। কোরিয়াকে আমরা এক মূল্যবান বন্ধু দেশ হিসেবেই মনে করি এবং ঐ দেশের সঙ্গে আমাদের বিশেষ কৌশলগত অংশীদারিত্বের সম্পর্ক রয়েছে। আন্তর্জাতিক এবং আঞ্চলিক নিরাপত্তা বজায় রাখার ক্ষেত্রেও দুটি দেশ একে অপরের সঙ্গে নিজেদের মতামত বিনিময় করে থাকে। দুটি দেশই অর্থনৈতিক এবং অন্যান্য ক্ষেত্রে একে অপরের সঙ্গে সহযোগিতা বজায় রেখেছে। কোরিয়া ভারতের ‘মেক ইন ইন্ডিয়া’, ‘স্টার্ট-আপ ইন্ডিয়া’ এবং ‘ক্লিন ইন্ডিয়া’ উদ্যোগেরও গুরুত্বপূর্ণ অংশীদার দেশ। বিজ্ঞান ও প্রযুক্তি ক্ষেত্রে দু’দেশের সহযোগিতা অত্যন্ত উৎসাহব্যঞ্জক। বিজ্ঞান ক্ষেত্রে দু’দেশের গবেষণামূলক কর্মকাণ্ড মৌলিক থেকে একেবারে আধুনিক পর্যায় পর্যন্ত সম্প্রসারিত। ভারত ও কোরিয়ার মানুষে মানুষে যোগাযোগ দ্বিপাক্ষিক বন্ধুত্বের সম্পর্কের ভিত মজবুত করেছে। গত নভেম্বরে অযোধ্যায় ‘দীপোৎসব’ অনুষ্ঠানে কোরিয়ার ফার্স্ট লেডিকে পাঠানোর রাষ্ট্রপতি মুনের সিদ্ধান্ত আমাদের মন ছুঁয়ে গেছে। ভারতের পূব দিকে তাকানোর নীতি এবং কোরিয়ার নতুন দক্ষিণ নীতির দরুণ দু’দেশের সম্পর্কের গভীরতা এবং বৈচিত্র্য বৃদ্ধি পেয়েছে। দু’দেশের মানুষের সমৃদ্ধি ও শান্তির লক্ষ্যে ভারত ও কোরিয়া ভবিষ্যৎ অংশীদারিত্বের লক্ষ্যে দ্বিপাক্ষিক সম্পর্ক আরও বাড়িয়ে তুলবে। কোরিয়া সফরকালে রাষ্ট্রপতি মুনের সঙ্গে আলাপ-আলোচনা ছাড়াও আমি সে দেশের শিল্পপতি, ভারতীয় সম্প্রদায়ভুক্ত মানুষ এবং সমাজের সর্বক্ষেত্রের বিশিষ্ট ব্যক্তিদের সঙ্গে সাক্ষাৎ করব। এই সফরের ফলে দু’দেশের অংশীদারিত্বমূলক সম্পর্ক আরও জোরদার হবে বলেই আমার বিশ্বাস।
কুলদীপ নায়ারের মৃত্যুতে প্রধানমন্ত্রীর শোকবার্তা

প্রবীণ সাংবাদিক ও রাজ্যসভার প্রাক্তন সদস্য কুলদীপ নায়ারের মৃত্যুতে প্রধানমন্ত্রী শ্রী নরেন্দ্র মোদী শোক প্রকাশ করেছেন। “কুলদীপ নায়ার ছিলেন আমাদের যুগের একজন বড় মাপের বিদ্বান। স্পষ্ট ভাষায় ও নির্ভীকভাবে তিনি নিজের মতামত প্রকাশ করতেন। বহু শতক ধরে তিনি কাজ করেছেন। জরুরি অবস্থার বিরুদ্ধে তাঁর কঠোর অবস্থান, এক উন্নত ভারত গঠনের প্রতি তাঁর কাজ ও দায়বদ্ধতা, মানুষ সবসময় মনে রাখবেন। তাঁর প্রয়াণে আমি গভীরভাবে শোকাহত” – বলেন প্রধানমন্ত্রী।
আন্তর্জাতিক স্কিপ্রতিযোগিতায় প্রথম ভারতীয় বিশ্ব পদক জয়ী অঞ্চল ঠাকুরকে অভিনন্দন প্রধানমন্ত্রীর

তুরস্কেঅনুষ্ঠিত আন্তর্জাতিক স্কি প্রতিযোগিতায় প্রথম ভারতীয় বিশ্ব পদক জয়ী অঞ্চল ঠাকুরকেঅভিনন্দিত করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “স্কিপ্রতিযোগিতায় বিশ্ব পদক জয়ী অঞ্চল ঠাকুরকে সাবাস জানাই। এফআইএস আন্তর্জাতিক স্কিপ্রতিযোগিতায় আপনার এই ঐতিহাসিক সাফল্যে সমগ্র জাতি আজ উল্লসিত। আপনার ভবিষ্যৎপ্রচেষ্টাগুলিও এইভাবে সাফল্যমণ্ডিত হোক, এই কামনা জানাই।” /
জলবায়ু পরিবর্তন নিয়ে রাষ্ট্রসঙ্ঘে ভারতের দ্বিতীয় দ্বিবার্ষিক প্রতিবেদন পেশে কেন্দ্রীয় মন্ত্রিসভার অনুমোদন

কেন্দ্রীয় মন্ত্রিসভা জলবায়ু পরিবর্তন নিয়ে রাষ্ট্রসঙ্ঘের ফ্রেমওয়ার্ক কনভেনশন অন ক্লাইমেট চেঞ্জ, তথা ইউএনএফসিসিসি-তে ভারতের সাম্প্রতিকতম দ্বিতীয় দ্বিবার্ষিক প্রতিবেদন পেশের বিষয়টি অনুমোদন করেছে। নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের (২৭ ডিসেম্বর) বৈঠকে এ সংক্রান্ত প্রস্তাবটি মঞ্জুর করা হয়। জলবায়ু পরিবর্তন সংক্রান্ত দ্বিবার্ষিক এই প্রতিবেদনে উল্লেখযোগ্য যে বিষয়গুলি রয়েছে তার মধ্যে জাতীয় পরিস্থিতি, জাতীয় গ্রিন হাউজ গ্যাস সংক্রান্ত তথ্য তালিকা, কার্বন নিঃসরণজনিত তথ্য, আর্থিক, প্রযুক্তিগত এবং ক্ষমতা বৃদ্ধি সংক্রান্ত প্রয়োজন এবং অভ্যন্তরীণ ক্ষেত্রে নজরদারির মতো বিষয়গুলি রয়েছে। জাতীয় পর্যায়ে বিভিন্ন সমীক্ষা এবং পর্যালোচনার ভিত্তিতে এই রিপোর্ট তৈরি করা হয়েছে। জলবায়ু পরিবর্তন সংক্রান্ত বিশেষজ্ঞদের টেকনিক্যাল অ্যাডভাইজরি কমিটি এবং মন্ত্রী পর্যায়ের জাতীয় স্টিয়ারিং কমিটি এই রিপোর্টটি পর্যালোচনা করেছে। এছাড়া, কৃষি গবেষণা ও শিক্ষা, কৃষি সহযোগিতা এবং কৃষককল্যাণ, অর্থনৈতিক বিষয়ক, বিদেশ সংক্রান্ত, নতুন এবং পুনর্নবীকরণযোগ্য শক্তি, বিজ্ঞান ও প্রযুক্তি, কয়লা, শক্তি, রেল পর্ষদ, সড়ক পরিবহণ ও হাইওয়ে সহ বহু দপ্তর এ সংক্রান্ত রিপোর্টটি খতিয়ে দেখেছে। বিভিন্ন পক্ষের পেশ করা বহু মন্তব্য এবং তাদের সংশোধনমূলক প্রস্তাব খতিয়ে দেখার পরই এই প্রতিবেদনটি চূড়ান্ত করা হয়। এই প্রতিবেদনের মাধ্যমে ভারতের পক্ষ থেকে একটি অংশীদার দেশ হিসেবে বিভিন্ন তথ্য পেশ করা সম্ভব হল। প্রসঙ্গত, ভারত, রাষ্ট্রসঙ্ঘের ফ্রেমওয়ার্ক কনভেনশন অন ক্লাইমেট চেঞ্জের একটি অংশীদার দেশ। বিভিন্ন উন্নত এবং উন্নয়নশীল দেশের পক্ষ থেকে এই মঞ্চে জলবায়ু বিষয়ক সাম্প্রতিকতম বিভিন্ন তথ্য পেশ করা হয়ে থাকে যাতে জলবায়ু পরিবর্তনের ব্যাপারে রাষ্ট্রসঙ্ঘের হাতে সঠিক তথ্য মজুত রাখা সম্ভব হয়।
কেন্দ্রীয় মন্ত্রিসভা জাতীয় ডিজিটাল যোগাযোগ নীতি-২০১৮ অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বুধবারের (২৬ সেপ্টেম্বর) বৈঠকে জাতীয় ডিজিটাল যোগাযোগ নীতি-২০১৮ অনুমোদিত হয়েছে এবং ‘টেলিকম কমিশন’কে ‘ডিজিটাল কমিউনিকেশন্‌স কমিশন’ হিসেবে নামকরণ করা হয়েছে। নতুন এই নীতিতে ভারতের অর্থনীতি ও সমাজের ডিজিটাল ক্ষমতায়নের কথা ভাবা হয়েছে। এতে নাগরিক এবং শিল্প সংস্থাগুলির জন্য তথ্য ও যোগাযোগের প্রয়োজন মেটানো যাবে বলে মনে করা হচ্ছে। এর জন্য একটি সর্বত্রগামী এবং সুলভ ডিজিটাল যোগাযোগের পরিকাঠামো ও পরিষেবা ব্যবস্থার প্রতিষ্ঠা করা হবে। নতুন এই নীতির ফলে ডিজিটাল যোগাযোগের ক্ষেত্রে নতুন ধারণা ও উদ্ভাবন ঘটবে। পঞ্চম প্রজন্মের যোগাযোগ ব্যবস্থা, ‘ইন্টারনেট অফ থিংস’, এম-টু-এম-এর মতো ব্যবস্থা ভবিষ্যতে ভারতের টেলিকম ক্ষেত্রের অঙ্গ হয়ে উঠবে। নীতিটির মূল লক্ষ্য হচ্ছে সবার জন্য ব্রডব্যান্ডের ব্যবস্থা করা, ডিজিটাল যোগাযোগের ক্ষেত্রে অতিরিক্ত ৪০ লক্ষ কর্মসংস্থানের ব্যবস্থা করা, ভারতের জাতীয় আয়ের ক্ষেত্রে ডিজিটাল যোগাযোগ ক্ষেত্রের অবদান বর্তমানের ৬ শতাংশ থেকে বাড়িয়ে ৮ শতাংশে নিয়ে যাওয়া, ভারতকে তথ্য ও যোগাযোগ প্রযুক্তি উন্নয়ন সূচকের ক্ষেত্রে বিশ্বের মধ্যে শীর্ষস্থানীয় ৫০টি দেশের স্থান দেওয়া, বিশ্বের ডিজিটাল মূল্য শৃঙ্খলের ক্ষেত্রের ভারতের অবদান বৃদ্ধি এবং সর্বোপরি ডিজিটাল সার্বভৌমত্ব সুনিশ্চিত করা। ২০২২ সালের মধ্যে এই লক্ষ্য পূরণ করার কথা ভাবা হয়েছে। নীতিটির অন্যতম প্রধান লক্ষ্য হচ্ছে প্রত্যেক নাগরিকের জন্য ৫০ এমবিপিএস ব্রডব্যান্ড সংযোগের ব্যবস্থা করা। ২০২০ সালের মধ্যে দেশের সমস্ত গ্রাম পঞ্চায়েতকে ১ জিবিপিএস সংযোগ ব্যবস্থার মধ্যে নিয়ে আসা এবং ২০২২-এর মধ্যে তা বাড়িয়ে ১০ জিবিপিএস-এ নিয়ে যাওয়া, যে সব স্থানে এখনও ডিজিটাল সংযোগের ব্যবস্থা হয়নি সেখানে তার ব্যবস্থা করা, ডিজিটাল যোগাযোগ ক্ষেত্রে ১০ হাজার কোটি মার্কিন ডলারের সমতুল বিনিয়োগ আকর্ষণ করা, নতুন যুগের দক্ষতা বৃদ্ধির জন্য ১০ লক্ষ কর্মীর প্রশিক্ষণের ব্যবস্থা করা প্রভৃতি। এছাড়াও, দেশের ৫০০ কোটি ডিজিটাল সংযুক্ত যন্ত্রকে ‘ইন্টারনেট অফ থিংস’-এর আওতায় নিয়ে আসা, ডিজিটাল যোগাযোগের ক্ষেত্রে একটি সার্বিক তথ্য সুরক্ষার ব্যবস্থা করা এবং বিশ্বের ডিজিটাল অর্থনীতিতে ভারতের সক্রিয় অংশগ্রহণের ব্যবস্থা করা। অন্যদিকে, নাগরিকদের নিরাপত্তা সুনিশ্চিত করতে একটি যথাযথ প্রাতিষ্ঠানিক এবং উত্তরদায়ী ব্যবস্থা গড়ে তোলাও এই নীতির লক্ষ্য। নীতিটি রূপায়ণের জন্য একটি জাতীয় পর্যায়ের ডিজিটাল গ্রিড গড়ে তোলা হবে। এছাড়া, সমস্ত নতুন শহর এবং সড়ক প্রকল্পে অভিন্ন পরিষেবা পরিকাঠামো প্রতিষ্ঠা করা। অন্যদিকে, কেন্দ্র, রাজ্য সরকার এবং স্থানীয় স্বায়ত্তশাসিত সংস্থাগুলির সহযোগিতায় ডিজিটাল সংযোগের ক্ষেত্রে অভিন্ন অধিকার, দাম ও সময়সীমার ক্ষেত্রে মান্য ও প্রাতিষ্ঠানিক ব্যবস্থা গড়ে তোলা। যে কোন ধরণের নতুন কাজের ক্ষেত্রে অনুমোদনের প্রতিবন্ধকতাগুলি দূর করা এবং পরবর্তী প্রজন্মের ‘ওপেন অ্যাক্সেস নেটওয়ার্ক’-এর উন্নয়নের ব্যবস্থা করা। ২০১২ সালের জাতীয় টেলিকম নীতির পরিবর্তে ভারতের ডিজিটাল যোগাযোগ ক্ষেত্রকে বর্তমান পরিস্থিতির সঙ্গে সামঞ্জস্য রেখে ২০১৮ সালের এই নতুন জাতীয় ডিজিটাল যোগাযোগ নীতি প্রণয়ন করা হয়েছে।। /…